Lav et referat af nedenstående tekst:

Tekst:
Aalborg Karneval er populær som aldrig før. Det viser det nye regnskab, som foreningen bag kan fremvise torsdag morgen. For i dette års udgave af Aalborg Karneval deltog intet mindre end 90.000 mennesker i festlighederne den 28. maj, som er det største antal deltagende nogensinde, og det skaber anseelige resultater på bundlinjen. Nu får også de frivillige del i den store gevinst, når foreningen sender 460.000 kroner ekstra i deres retning. - Vi kan glæde os over, at vi har haft et rigtig godt karneval rent økonomisk set. Det giver os nemlig mulighed for både at dele ud af midlerne til dem, der har gjort en ekstraordinær indsats og til dem, som kan være med til at udvikle den mere kulturelle del af karnevallet fremadrettet, lyder det fra formand Mette Bugge. Sammen med de 720.000 kroner, foreningen udbetalte tidligere på året, giver det således 1.180.000 kroner til de frivillige kræfter. - De ligger så mange timer og kræfter, og som forening ønsker vi at give lidt ekstra igen ovenpå de seneste års særlige udfordringer, hvor opbakningen fra kernen af frivillige er fortsat på trods af coronanedlukninger og usikkerhed omkring fremtiden, siger Mette Bugge og kalder honoraret et tak for de frivilliges loyalitet og uundværlige indsats til årets karneval. Rekordsalg i madboderne Som det fremgår af regnskabet, er egenkapitalen genetablere, og det økonomiske overskud er til at få øje på med et overskud på 2,7 millioner kroner, hvilket Aalborg Karneval beskriver som anseeligt. Det store rekordår hændte efter to års corona-pause. Før corona spændte ben for afviklingen af karnevallet deltog 85.000 mennesker. Årsagen til den store deltagelse finder foreningen blandt andet i karnevalisternes opbakning og loyalitet på trods af de usikre udsigter i starten af året. Alligevel lykkedes det Aalborg Karneval at sælge 40.000 loyalitetsarmbånd, som gav adgang til Kildeparken. Også de gode vejrforhold tilskrives den store succes. For under blå himmel og i lune temperaturer dansede de mange tusinde deltagere sig igennem paraden og videre ind i Kildeparken, hvor de gik i baren og madboderne som aldrig før. Salget var rekordhøjt, mens mange flere end før dansede til den lyse morgen. Mangel på frivillige Det har dog heller ikke været uden kamp, at Aalborg Karneval i dag kan slå ikke bare én men flere rekorder. Særligt rekrutteringen af frivillige har været en udfordring. Derfor skal alle dem, der har fulgt foreningen gennem tykt og tyndt også have ekstra del i årets flotte økonomiske resultat. -	Det har været noget af en kraftanstrengelse at afvikle vores arrangementer efter så lang en pause. Vi har trukket på alle ressourcer i sekretariatet og i bestyrelsen. Både publikum, karnevalister og især de frivillige har belønnet os ved at vise deres villighed til at tage del i oplevelserne og fællesskabet, siger Mette Bugge og tilføjer: -	Vi er enormt taknemmelige for, at deres loyalitet stadig er intakt på trods af to års pause, fordi det giver os et fantastisk fundament at arbejde videre på. Se, hvordan det så ud, da de mange frivillige kom på arbejde dagen efter karnevallet.

Referat:
Aalborg Karneval slår rekord på flere parametre, og det har resulteret i en god økonomi, som de frivillige nu også får del i.